# Ағиҙел (хоккей клубы)

«Ағиҙел» ҡатын-ҡыҙҙар хоккей клубы — Өфө ҡалаһының шайбалы хоккей командаһы. Клуб Башҡортостандың төп йылғаһы булған Ағиҙел исеме менән аталған. Ул 2010 йылда ойошторола. Дүрт тапҡыр ҠҠХЛ кубогын еңә һәм биш тапҡыр Рәсәй чемпионы була. Рәсәй чемпионатының биш бронза миҙалын һәм Ҡатын-ҡыҙҙар хоккей лигаһының өс көмөш миҙалын еңеүсе.

# Ағиҙел (хоккей клубы)
## Тарихы

Команда 2010 йылда «Рәсәйҙә ҡатын-ҡыҙҙар араһында хоккейҙы үҫтереү» программаһы сиктәрендә барлыҡҡа килә. Башҡортостан республикаһының төп һыу артерияһы — Ағиҙел йылғаһы исеме менән аталған. Мортаза Рәхимов һәм Рәсәй хоккей федерацияһы президенты Владислав Третьяк араһында һөйләшеүҙәр һөҙөмтәһендә 2010 Йылдың 31 авгусында команда булдырыу тураһында приказ ҡабул ителә, ә шул йылдың сентябрь айында команда йыйыла. 23 сентябрҙә «Ағиҙел» командаһы Рәсәй чемпионатында ҡатнаша башлай.
Тәүге состав тулыһынса элек туп менән хоккей уйнаған спортсмендар менән йыйылған була. Тәүге миҙгелдә «Ағиҙел» бөтә уйындарында еңелә, бер мәрәй ҙә йыймай һәм Рәсәй чемпионатында һуңғы урынға төшә. 2011/2012 йылдар миҙгеле алдынан составтың яртыһы яңыртыла. Шул миҙгелдә «Ағиҙел» бронза миҙалдарын еңә. Артабан команда 2012/2013, 2013/2014 һәм 2014/2015 йылдар миҙгелдәрендә бронза миҙалын тағы ла еңә.

# Ағиҙел (хоккей клубы)
## Тарихы
### ҠҠХЛ

«Ағиҙел» Ҡатын-ҡыҙҙар хоккей лигаһына 2015 йылда күскән ете командаларҙың береһе була. Яңы лигала сығыш яһауын «Ағиҙел» яҡшы башлай. 22 декабрҙә команданың баш тренеры Владимир Малмыгин эшенән китергә була. 2016 йылдың 11 ғинуарына тиклем Сергей Трудаков команданың ваҡытлыса баш тренеры була. 11 ғинуарҙа «Салауат Юлаев» хоккей клубының элекке хоккейсыһы Денис Афиногенов команданы етәкләй. Шул миҙгелдә команда үҙ тарихында дүрт миҙгел дауамында бронза отҡас, тәүгегә көмөш миҙалдарын еңә. Киләһе йылда команда шул уҡ күрһәткесте яңынан ҡабатлай.
2017/2018 йылдар миҙгеленең тәүге уйынында «Ағиҙел» Салауат Юлаев исемендәге спорт һарайында 3 350 тамашасы йыя һәм лиганың был күрһәткесе буйынса үткән рекордын ике меңгә уҙа. Өфө хоккейсылары тәүге тапҡыр даими миҙгелде беренсе урында тамамлай. Артабан плей-оффтың ярымфиналында «СКИФ» (2-0) һәм финалда «Торнадо» (3-0) хоккей клубтарын ота һәм беренсегә ҠҠХЛ чемпионы исемен яулай.
2018/2019 йылдар миҙгелендә «Ағиҙел» тағы ла даими миҙгелдә беренсе була. ҠҠХЛ ярымфиналында «СКИФ» командаһын ота (2-1), ә финалда Санкт-Петербургтан «Динамо» клубынан көслөрәк була (3-0). Шулай итеп, Өфө ҡыҙҙары икенсе йыл рәттән ҠҠХЛ чемпиондары була. 2019/2020 йылдар миҙгелендә «Ағиҙел» өсөнчө йыл рәттән даими миҙгелдә беренсе урынды яулай. ҠҠХЛ плей-офф ярымфиналында Красноярскиҙан «Бирюса» хоккей клубын серияла 2-0 иҫәбе менән ота. Финалда иһә Ҡытайҙан «КРС Ванке Рэйз» хоккей клубына отола, өсөнсөгә ҠҠХЛ көмөш һәм Рәсәй чемпионатының алтын миҙалдарын яулай. 2020/21 йылдар миҙгеленең даими чемпионатында «Ағиҙел» икенсе урын яулай, ярымфиналда «СКИФ» командаһын ота (2-1), ә финал серияһы 2021 йылдың сентябрендә үтә. Шунда Өфө ҡыҙҙары «КРС Ванке Рэйз» клубын серияла 2-1 иҫәбе менән отоп өсөнсө тапҡыр ҠҠХЛ чемпионы исемен яулай.
2021/22 йылдар миҙгелендә Өфө клубы даими чемпионатты өсөнсө урында тамамлай. «Ағиҙел» ҠҠХЛ кубогының сирекфиналында Санкт-Петербургтан «Динамо-Нева» командаһына серияла 1-2 иҫәбе менән еңелә һәм 2011 йылдан тәүгегә миҙалдарһыҙ ҡала. Шул һөҙөмтә өсөн команданың баш тренеры Денис Афиногенов һәм спорт директоры Александр Семак менән хушлашалар. Яңы тренер итеп Валерий Дәүләтшин тәғәйенләнә. 2022/23 йылдар миҙгелендә «Ағиҙел» дүртенсе тапҡыр даими чемпионатта беренсе урынды яулай, плей-оффта бер-бер артлы «7.62» (2-0), «Торпедо» (2-1) һәм «Динамо-Нева» (3-2) командаларын отоп дүртенсегә ҠҠХЛ чемпионы исемен яулай. 2023/24 йылдар миҙгеленең даими беренселегендә Өфө ҡыҙҙары тағы ла беренсе урынға менәләр, ҠҠХЛ тарихында 100 артыҡ мәрәй йыйған тәүге клуб була. Плей-оффтың сирекфиналында СӨЙК командаһын үтәләр (3-0), ә ярымфиналда буласаҡ чемпионға «Динамо-Нева» хоккейсыларына еңеләләр һәм беренсегә ҠҠХЛ бронза миҙалдарын яулайҙар.
2024/25 йылдар миҙгелендә «Ағиҙел» алтынсы тапҡыр даими чемпионатта беренсе урынды яулай, регламент буйынса Өфө хоккейсылары ҠҠХЛ кубогының ярымфиналына тура үтәләр.

# Ағиҙел (хоккей клубы)
## Стадион

«Салауат Юлаев» спорт һарайы Өфө ҡалаһында, Зорге урамында 41 адресы буйынса урынлашкан. «Салауат Юлаев» спорт һарайы беренсе тамашасыларҙы 1967 йылдың 28 ноябрҙә аренаны асыу матчы Салауат Юлаев менән Торпедо-Усть-Каменогорск командалары осрошҡанда ҡабул итә. (3 501 урын)

# Ағиҙел (хоккей клубы)
## Команданың ҡаҙаныштары

* Ҡатын-ҡыҙҙар хоккей лигаһының чемпионы (2017/18, 2018/19, 2020/21, 2023/24).
* Шайбалы хоккей буйынса Рәсәй чемпионы (2017/18, 2018/19, 2019/20, 2020/21, 2022/23).
* ҠҠХЛ даими чемпионатының еңеүсеһе (2017/18, 2018/19, 2019/20, 2022/23, 2023/24, 2024/25).
* «EURO WOMEN'S HOCKEY CHALLENGE - 2017» турнирында беренсе урын (2017)
* «Ағиҙел» кубогы (2015, 2016)
* Ҡатын-ҡыҙҙарға ҡарата көсләтеүҙе бөтөрөү өсөн көрәшеү халыҡ-ара көнөнә бағышланған турнирҙа беренсе урын (2011)
* ҠҠХЛ асыҡ кубогын еңеүсе (2019)
* Ҡатын-ҡыҙҙар хоккей лигаһы көмөш миҙалсыһы (2015/16, 2016/17, 2019/20)
* Шайбалы хоккей буйынса Рәсәй ҡатын-ҡыҙ чемпионатының көмөш миҙалһысы – 2015/16, 2016/17
* Czech Womens Cup турнирында икенсе урын (2011, 2013)
* Ҡатын-ҡыҙҙар хоккей лигаһы бронза миҙалсыһы (2023/24)
* Шайбалы хоккей буйынса Рәсәй ҡатын-ҡыҙ чемпионатының бронза миҙалын алыусы (2011/2012, 2012/2013, 2013/2014, 2014/2015, 2023/24).
* Ҡытайҙа миҙгел алдынан үткән турнирҙа бронза миҙалын алыусы (2019)

# Ағиҙел (хоккей клубы)
## Команданың ҡаҙаныштары
### Шәхси еңеүҙәр

* ҠҠХЛ миҙгеленең иң яҡшы тренеры — Денис Афиногенов (2017/18, 2020/21), Валерий Дәүләтшин (2022/23)
* ҠҠХЛ миҙгеленең иң яҡшы уйынсыһы — Ольга Сосина (2017/18), Анна Пругова (2018/19, 2022/23).
* ҠҠХЛ миҙгеленең иң яҡшы ҡапҡасыһы — Анна Пругова (2019/20, 2022/23).
* ҠҠХЛ миҙгеленең иң яҡшы һаҡсыһы — Мария Баталова (2019/20, 2022/23, 2023/24), Анна Шибанова (2020/21)
* ҠҠХЛ плей-офф уйындарының иң ҡиммәтле уйынсыһы — Ольга Сосина (2021, 2023)
* ҠҠХЛ даими миҙгеленең иң яҡшы бомбардиры — Ольга Сосина (2015/16, 2022/23)
* ҠҠХЛ даими миҙгеленең иң мәргән уйынсыһы — Елизавета Роднова (2022/23)

# Ағиҙел (хоккей клубы)
## Статистика

«Ағиҙел» шайбалы хоккей буйынса Рәсәй ҡатын-ҡыҙҙар чемпионатында :
| Миҙгел | Урын | У | Е | ЕО | ЕБ | БО | ОО | О | ШИ | ШҮ | М |
| 2010/11 | 6 | 30 | 0 | 0 | 0 | 0 | 0 | 30 | 22 | 288 | 0 |
| 2011/12 | 1 ! | 30 | 13 | 0 | 2 | 0 | 0 | 15 | 95 | 114 | 43 |
| 2012/13 | 1 ! | 48 | 30 | 1 | 0 | 0 | 1 | 16 | 182 | 107 | 93 |
| 2013/14 | 1 ! | 40 | 32 | 2 | 0 | 0 | 0 | 6 | 215 | 75 | 100 |
| 2014/15 | 1 ! | 32 | 18 | 2 | 2 | 0 | 1 | 9 | 117 | 95 | 63 |
| Бөтәһе | | 180 | 93 | 5 | 4 | 0 | 2 | 76 | 631 | 679 | 299 |
«Ағиҙел» Ҡатын-ҡыҙҙар хоккей лигаһында :
| Миҙгел | Урын | У | Е | ЕО | ЕБ | БО | ОО | О | ШИ | ШҮ | М |
| 2015/16 | 2 ! | 24 | 16 | 1 | 1 | 1 | 1 | 4 | 117 | 61 | 54 |
| 2016/17 | 2 ! | 36 | 24 | 2 | 2 | 1 | 1 | 6 | 184 | 80 | 82 |
| 2017/18 | 1 ! | 24 | 18 | 3 | 0 | 1 | 0 | 2 | 105 | 39 | 61 |
| 2018/19 | 1 ! | 36 | 26 | 1 | 1 | 0 | 2 | 6 | 164 | 61 | 84 |
| 2019/20 | 1 ! | 28 | 22 | 1 | 0 | 0 | 0 | 5 | 95 | 33 | 68 |
| 2020/21 | 2 ! | 28 | 19 | 0 | 1 | 0 | 1 | 7 | 127 | 47 | 60 |
| 2021/22 | 1 ! | 36 | 24 | 2 | 1 | 1 | 2 | 6 | 171 | 60 | 81 |
| 2022/23 | 1 ! | 32 | 24 | 2 | 1 | 2 | 1 | 2 | 136 | 54 | 81 |
| 2023/24 | 1 ! | 42 | 33 | 0 | 0 | 3 | 0 | 6 | 184 | 68 | 102 |
| 2024/25 | 1 ! | 42 | | | | | | | | | |
| Бөтәһе | | 286 | 206 | 12 | 7 | 9 | 8 | 44 | 1283 | 503 | 673 |
Иҫкәрмә: У — уйындар, Е — төп ваҡытта еңеү, ЕО — овертаймда еңеү, ЕБ —буллитта еңеү, ОО — овертаймда отолош, БО — буллитта отолош, О — төп ваҡытта отолош, ШИ — шайба индергән, ШҮ — шайба үткәргән, М — мәрәйҙәр.
| 2017/2018 Ярымфинал: «Ағиҙел» — «СКИФ» 2-0 (6:4, 6:1) Финал: «Ағиҙел» — «Торнадо» 3-0 (2:0, 3:2, 4:1) 2018/2019 Ярымфинал: «Ағиҙел» — «СКИФ» 2-1 (1:2, 4:2, 4:3 ө.в.) Финал: «Ағиҙел» — «Динамо» 3-0 (4:1, 2:1, 4:1) 2019/2020 Ярымфинал: «Ағиҙел» — «Бирюса» 2-0 (4:1, 3:0) Финал: «Ағиҙел» — «КРС Ванке Рэйз» 0-3 (1:3, 2:3, 2:4) 2020/2021 Ярымфинал: «Ағиҙел» — «СКИФ» 2-1 (2:3 Б, 2:1 Б, 3:2 Б) Финал: «Ағиҙел» — «КРС Ванке Рэйз» 2-1 (5:2, 1:4, 3:2 Б) | 2021/2022 Сирекфинал: «Ағиҙел» — «Динамо-Нева» 1-2 (3:0, 0:2, 3:4 Б) 2022/2023 Сирекфинал: «Ағиҙел» — «МСМО 7.62» 2-0 (2:0, 4:2) Ярымфинал: «Ағиҙел» — «Торпедо» 2-1 (3:2, 0:1, 1:0) Финал: «Ағиҙел» — «Динамо-Нева» 3-2 (4:0, 1:2 ө.в., 3:2, 2:3 Б, 3:2) 2023/2024 Сирекфинал: «Ағиҙел» — СӨЙК 3-0 (5:1, 10:0, 10:1) Ярымфинал: «Ағиҙел» — «Динамо-Нева» 1-3 (3:4, 3:4 Б, 4:2, 2:3 Б) |

# Ағиҙел (хоккей клубы)
## Баш тренерҙар

«Ағиҙел» командаһының бөтә тренерҙары:
* Малмыгин Владимир Александрович (2010 — 2015)
* Трудаков Сергей Николаевич (22 декабрь 2015 — 11 ғинуар 2016)
* Афиногенов Денис Александрович (2016 — 30 апрель 2022)
* Дәүләтшин Валерий Рафикович (25 июнь 2022 — ә.в.)

# Ағиҙел (хоккей клубы)
## Составы

Ҡапҡасылар :
| # | Ил | Уйынсы | Тыуған йыл | Тыуған урыны |
| 1 | | Валерия Тараканова | 20 июнь 1998 | Заволжье, Рәсәй |
| 31 | | Анна Пругова | 20 ноябрь 1993 | Хабаровск, Рәсәй |
Һаҡсылар :
| # | Уйынсы | Тыуған йыл | Тыуған урыны |
| 2 | Мария Баталова | 3 май 1996 | Междуречье, Рәсәй |
| 8 | Екатерина Захарова | 8 сентябрь 1994 | Өфө, Рәсәй |
| 12 | Мария Печникова | 8 июнь 1992 | Ижевск, Рәсәй |
| 15 | Ангелина Махмутова | 2 август 2004 | Силәбе, Рәсәй |
| 19 | Анна Свиридова | 20 октябрь 2004 | Воскресенск, Рәсәй |
| 44 | Алена Зубкова | 5 февраль 2000 | Тверь, Рәсәй |
| 70 | Анна Шибанова | 10 ноябрь 1994 | Омск, Рәсәй |
| 96 | Александра Козырь | 9 октябрь 2007 | Белгород, Рәсәй |
Һөжүмселәр :
| # | Уйынсы | Тыуған йыл | Тыуған урыны |
| 10 | Камилла Ғәлиханова | 22 ноябрь 2006 | Өфө, Рәсәй |
| 13 | Ксения Тюрина | 28 декабрь 2004 | Серов, Рәсәй |
| 18 | Ольга Сосина | 19 декабрь 1972 | Әлмәт, Рәсәй |
| 24 | Екатерина Әбделмәнова | 25 ноябрь 2008 | Салауат, Рәсәй |
| 27 | Вероника Коржакова | 9 июнь 2003 | Силәбе, Рәсәй |
| 43 | Илона Маркова | 18 ғинуар 2002 | Киров, Рәсәй |
| 45 | Кристина Банникова | 31 ғинуар 2005 | Түбәнге Новгород, Рәсәй |
| 71 | Елизавета Дубей | 11 февраль 2007 | Красновишерск, Рәсәй |
| 73 | Виктория Кулишова | 12 августа 1999 | Мегион, Рәсәй |
| 78 | Карина Верховцева | 9 ноябрь 1997 | Ҡазан, Рәсәй |
| 87 | Полина Лучникова | 30 ғинуар 2002 | Серов, Рәсәй |
| 93 | Елизавета Роднова | 12 июль 1999 | Силәбе, Рәсәй |

# Ағиҙел (хоккей клубы)
## Капитандар

«Ағиҙел» командаһының ҠҠХЛ-да бөтә капитандары:
* Эмма Ганеева (2010—2011)
* Юлия Карпова (2011—2013)
* Екатерина Пашкевич (2013—2014)
* Татьяна Шибанова (2014—2015)
* Анна Шибанова (2015—2016)
* Екатерина Смоленцева (2016—2017)
* Екатерина Лебедева (2017—2020)
* Мария Печникова (2020—ә.в.)

# Ағиҙел (хоккей клубы)
## Ҡыҙыҡлы мәғлүмәт

* Бер гол да үткәрмәйенсә иң ҙур айырма менән еңеү: 15:0 «Ледяные Крылья» Ярославль (2021/22).
* Иң ҙур айырма менән еңеү: 18:1 «Ледяные Крылья» Ярославль (2021/22).
* Еңеү килтергән иң һөҙөмтәле уйын: 18:1 «Ледяные Крылья» Ярославль (2021/22).
* Еңелеү килтергән иң һөҙөмтәле уйын: 0:26 «СКИФ» Түбәнге Новгород (2010/11).
* Иң ҙур айырма менән еңелеү: 0:26 «СКИФ» Түбәнге Новгород (2010/11).
* Бер гол да керетмәйенсә иң ҙур айырма менән еңелеү: 0:26 «СКИФ» Түбәнге Новгород (2010/11).
* Иң оҙон еңеүҙәр серияһы: 17. Иң оҙон еңелеүҙәр серияһы: 33

# Ағиҙел (хоккей клубы)
## Ҡыҙыҡлы мәғлүмәт
### Уйынсылар рекордтары

* Иң куп уйын үткәргән уйынсылар — Элина Митрофанова (471) һәм Анна Шибанова (470).
* Иң күп мәрәй йыйған уйынсы — Ольга Сосина (548).
* Иң куп гол индергән уйынсы — Ольга Сосина (224).